Νίκολα Ολυσλάγκερς

Η Νίκολα Λώρεν Ολυσλάγκερς-Μακντέρμοτ (αγγλ. Nicola Lauren Olyslagers, née McDermott, γενν. 28 Δεκεμβρίου 1996) είναι Αυστραλή αθλήτρια του στίβου και συγκεκριμένα άλτρια του ύψους. Είναι «αργυρή» Ολυμπιονίκης του αγωνίσματος σε δύο διαδοχικές διοργανώσεις, στο Τόκιο το 2021 και στο Παρίσι το 2024. Επιπλέον, έχει ένα χάλκινο μετάλλιο από το Παγκόσμιο Πρωτάθλημα Στίβου 2023 στη Βουδαπέστη και είναι παγκόσμια πρωταθλήτρια κλειστού στίβου στο Πρωτάθλημα του 2024 στη Γλασκώβη. Κατέχει το εθνικό ρεκόρ Αυστραλίας και ταυτοχρόνως ρεκόρ Ωκεανίας στο άλμα εις ύψος, με επίδοση 2,03 μέτρα από τις 17 Σεπτεμβρίου 2023 (το ισοφάρισε στις 27 Ιανουαρίου 2024).

 Αποτελέσματα σε διεθνείς αγώνες 
2014Παγκόσμιο Πρωτάθλημα Στίβου ΝέωνΓιουτζήν (ΗΠΑ)16η1,79 μέτρο2015«Πανεπιστημιάδα»Γκουάνγκτζου4η1,80 μ.2017«Πανεπιστημιάδα»Ταϊπέι7η1,88 μ.2018Αγώνες της ΚοινοπολιτείαςΓκολντ Κόουστ 3η1,91 μ.Παγκόσμιο Κύπελλο ΣτίβουΓκιούρ5η1,87 μ.2019Παγκόσμιο ΠρωτάθλημαΝτόχα15η1,90 μ. 2021Ολυμπιακοί ΑγώνεςΤόκιο2η2,02 μ.2022Παγκόσμιο ΠρωτάθλημαΓιουτζήν (ΗΠΑ)5η1,96 μ.2023Παγκόσμιο ΠρωτάθλημαΒουδαπέστη3η1,99 μ.2024Παγκόσμιο Πρωτάθλημα ΚλειστούΓλασκώβη 1η1,99 μ.Ολυμπιακοί ΑγώνεςΠαρίσι 2η2,00 μ.

 Προσωπικά στοιχεία 
Η μητέρα της Ολυσλάγκερς είναι Κροάτισσα, καταγόμενη από τη νήσο Κόρτσουλα των Δαλματικών ακτών, τη «Μέλαινα Κόρκυρα» των αρχαίων Ελλήνων. Η αθλήτρια ήταν πάντοτε ψηλή για την ηλικία της. Σπούδασε βιοχημεία στο Πανεπιστήμιο του Σίδνεϊ.

Η Ολυσλάγκερς είναι πιστή Ευαγγελική Χριστιανή, μέλος μιας Πεντηκοστιανής ομολογίας. Συχνά έχει αναφέρει την πίστη της ως πηγή εμπνεύσεως. Σήμερα διευθύνει το «Everlasting Crowns», έναν σύλλογο για την ενθάρρυνση και τη διδασκαλία αθλητών.

Η αθλήτρια είναι παντρεμένη με τον Ρυς Ολυσλάγκερς (Rhys Olyslagers)Busy year on several fronts for McDermott, 7 News, 3 April 2022 από τον Απρίλιο του 2022 και από τότε αγωνίζεται με το επώνυμό του.Nina Kennedy, Matt Denny and Nicola Olyslagers earn podium finishes at Diamond League meet, ABC News (Australia), 6 Ιουνίου 2022

Παραπομπές

 Εξωτερικοί σύνδεσμοι 


Κατηγορία:Αυστραλοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου